钦定古今图书集成/理学汇编/学行典/第250卷 > 查标
## 钦定古今图书集成/理学汇编/学行典/第250卷 > 查标

按《泾县志》：查标，慈祥真率，浑无机智。尝分得佃人之
牛，邻人认为己牛，不辩，但同邻人驱至原佃人家，牛
直入，邻人愧悔，众忿之曰：“误也。”不与校。乡俗取佃租
加量，公独用平器。邻屋失火，几及其家，众呼天曰：“此
善家也。”遂风反火灭。子绛，恤刑河南，戒以家世积善，
今法在尔，宜伸冤理抑，以培先德。